Vi besøkte Firenze for første gang og tilbragte fire dager i Cristinas leilighet. Den var helt perfekt for en familie på fire med store barn (11 og 13 år).
Beliggenheten er super med gangavstand til «alt». Det er praktisk med to bad, og våre barn elsket å klatre opp vindeltrappen til sitt eget rom. Kjøkkenet er flott og har alt nødvendig utstyr. Det er god vaskemaskin og praktisk klestørk tilgjengelig. Aircondition fungerte utmerket (uten bråk). Leiligheten var skinnende ren.
Kommunikasjonen har vært enkel og effektiv og innsjekking var en hyggelig opplevelse. Gabriel (Cristinas venn) ventet på oss og delte all praktisk info om boligen og området, samt gode tips til mat og opplevelser. Vi kommer gjerne tilbake!